4. การประกอบธุรกิจของแต่ละสายผลิตภัณฑ์

 4.1 ลักษณะผลิตภัณฑ์และบริการ 

ลักษณะผลิตภัณฑ์หรือบริการของบริษัทฯ และบริษัทย่อย แบ่งออกเป็น 3 ลักษณะ ดังนี้

1. ธุรกิจพัฒนาอสังหาริมทรัพย์เพื่อขาย

2. ธุรกิจพัฒนาอสังหาริมทรัพย์ให้เช่า

3. ธุรกิจสนามกอล์ฟ

4.1.1. ธุรกิจพัฒนาอสังหาริมทรัพย์เพื่อขาย

  พัฒนาโครงการที่พักอาศัยประเภท บ้านเดี่ยว อาคารพาณิชย์ และอาคารชุดพักอาศัยเพื่อขายโดย

  พัฒนาโครงการทั้งในเขตกรุงเทพมหานคร และในเขตอำเภอบ้านฉาง จังหวัดระยอง

4.1.2 ธุรกิจพัฒนาอสังหาริมทรัพย์ให้เช่า

  ก. ธุรกิจให้เช่าอาคารสิ่งปลูกสร้างซึ่งดำเนินธุรกิจโดยบริษัท

  บริษัทฯ มีธุรกิจให้เช่าโดยผู้เช่ารายย่อยภายใต้ชื่อ ”โครงการศูนย์การค้า อีสเทอร์น สตาร์
  พลาซ่า” ลักษณะเป็น อาคาร 3 ชั้น พื้นที่ให้เช่าประมาณ 10,450 ตารางเมตร
  ตั้งอยู่ปากทางเข้าโครงการพัฒนาอสังหาริมทรัพย์และสนามกอล์ฟของบริษัทฯ และบริษัทย่อย
  ตามลำดับ ซึ่งเมื่อวันที่ 23 สิงหาคม 2550 บริษัท
  ได้จดทะเบียนให้เช่าพื้นที่อาคารศูนย์การค้าและพื้นที่จอดรถแก่ บริษัท เอก-ชัย ดิสทริบิวชั่น จำกัด
  เป็นระยะเวลา 25 ปี 5 เดือนมูลค่ารวม 97.26 ล้านบาท เพื่อเปิดเป็นห้างสรรพสินค้า Tesco
  Lotus

  ข. ธุรกิจให้เช่าบ้านเดี่ยว (บางส่วน) และอาคารที่พักอาศัย

  บริษัท ซีสตาร์ พร็อพเพอร์ตี้ส์ จำกัด ซึ่งบริษัทฯถือหุ้นร้อยละ 99.13 ของทุนชำระแล้ว
  ดำเนินธุรกิจให้เช่าอาคารที่พักอาศัยพร้อมเฟอร์นิเจอร์ เช่น อพาร์ทเม้นท์และบ้านเดี่ยว
  (บางส่วน) ภายใต้สภาพแวดล้อมที่ร่มรื่น ตั้งอยู่ในบริเวณเดียวกันกับสนามกอล์ฟ อีสเทอร์น สตาร์
  คันทรี่ คลับ แอนด์ รีสอร์ท ประกอบด้วยบ้านเดี่ยว 66 หลัง (มีนโยบายขายและให้เช่า)
  และอพาร์ทเม้นท์ 8 อาคาร จำนวนห้องพักรวม 84 ยูนิต มีกลุ่มลูกค้าเป้าหมายคือนักธุรกิจ
  ผู้บริหารระดับกลางขึ้นไป เจ้าของกิจการและชาวต่างประเทศ

4.1.3 ธุรกิจสนามกอล์ฟ

  สนามกอล์ฟอีสเทอร์น สตาร์ คันทรี่คลับ แอนด์ รีสอร์ท เป็นสนามกอล์ฟระดับมาตรฐานสากล
  ขนาด 18 หลุมออกแบบโดย Robert Trents Jones , Jr ตั้งอยู่ที่อำเภอบ้านฉาง
  จังหวัดระยอง บนพื้นที่กว่า 400 ไร่ อยู่ห่างจากกรุงเทพมหานคร เพียง 160 กิโลเมตรเศษ
  เป็นสถานที่ที่เหมาะแก่การออกกำลังกายและการพักผ่อน
  นอกจากนี้ยังมีอาคารสโมสรและห้องอาหาร ทะเลเทียม สระว่ายน้ำ สนามเทนนิส ห้องซาวน่า
  ห้องฟิตเนส และห้องประชุมพร้อมอุปกรณ์สำหรับการจัดประชุมและสัมมนา ดำเนินธุรกิจโดยบริษัท
  อีสเทอร์น สตาร์ รีสอร์ท จำกัด ซึ่งบริษัทฯ ถือหุ้นร้อยละ 81.30 ของทุนจดทะเบียนชำระแล้ว

โครงการของบริษัทฯ และบริษัทย่อยที่ดำเนินการอยู่ ณ 31 ธันวาคม 2553 มีรายละเอียดดังต่อไปนี้

1)  โครงการเพื่อขาย

[TABLE]

2)  โครงการเพื่อเช่า

[TABLE]

4.2 การตลาดและภาวะการแข่งขัน

1)  การตลาดและภาวะการแข่งขันโครงการพัฒนาเพื่อขายและเพื่อเช่า

ในครึ่งแรกของปี2553
ที่ผ่านมาตลาดที่อยู่อาศัยในเขตกรุงเทพมหานครมีการขยายตัวตามภาวะเศรษฐกิจ
รวมทั้งมาตรการกระตุ้นธุรกิจภาคอสังหาริมทรัพย์ของรัฐบาลเกี่ยวกับการลดค่าธรรมเนียมจดทะเบียนโอนและจดทะเบียนจำนองที่ขยายให้ถึง
30 มิถุนายน 2553 แต่เริ่มส่งสัญญาณชะลอตัวในครึ่งหลังของปี 2553
เนื่องจากตลาดมีการแข่งขันที่สูง
โดยเฉพาะตลาดที่อยู่อาศัยประเภทคอนโดมิเนียมที่มีการขยายตัวค่อนข้างมาก
มีการเปิดตัวโครงการใหม่จำนวนมาก ในขณะที่เหลือขายอยู่ในตลาดก็มีอยู่แล้วจำนวนหนึ่ง

ตลาดอสังหาริมทรัพย์ในปี 2554 ประเภทบ้านเดี่ยว บ้านแฝด ทาวน์เฮ้าส์
คาดว่าจะขยายตัวตามพื้นที่ที่มีศักยภาพได้แก่พื้นที่แนวเส้นทางรถไฟฟ้าที่เชื่อมออกไปสู่ชานเมืองที่เริ่มมีการก่อสร้างอย่างเป็นรูปธรรม
รวมทั้งเส้นทางอื่น ๆ ที่มีความคืบหน้ามากขึ้น
ส่วนตลาดอสังหาริมทรัพย์ประเภทคอนโดมิเนียมคาดว่าจะชะลอตัว
โดยเฉพาะในทำเลที่มีศักยภาพการแข่งขันในตลาดที่ยังคงมีความรุนแรง
ซึ่งการแข่งขันนอกจากจะอยู่ที่ทำเลที่ตั้งแล้ว ตัวสินค้า ได้แก่ รูปแบบอาคาร ดีไซน์
และคอนเซ็ปต์ของโครงการแล้ว
การบริหารจัดการในการบริหารต้นทุนโดยเฉพาะราคาก่อสร้างที่มีแนวโน้มสูงขึ้น
จะมีส่วนช่วยให้แข่งขันในตลาดได้

กลยุทธ์ทางการตลาด

1. บริษัทฯ
ตระหนักถึงความสำคัญของการวิจัยและการใช้ข้อมูลจากการสำรวจตลาดเพื่อวิเคราะห์เป็นแนวทาง
ในการพัฒนาโครงการให้มีคุณภาพและสามารถตอบสนองความต้องการของลูกค้าเพื่อสามารถกำหนดกลุ่ม
ลูกค้าเป้าหมายของโครงการได้อย่างชัดเจน
ตลอดจนกำหนดราคาขายให้เหมาะสมกับกำลังซื้อของกลุ่ม
ลูกค้าเป้าหมายแต่ละโครงการหรือในบางโครงการของบริษัทฯ ในอนาคต
หากที่ทำเลของโครงการค่อนข้างได้เปรียบกว่าของบริษัทคู่แข่งขันในระดับสินค้าเดียวกันบริษัทฯจะตั้งราคาโดยคำนึงถึงประโยชน์การใช้สอยบ้านและสิ่งอำนวยความสะดวกต่างๆในโครงการ

2.  สำหรับโครงการของบริษัทฯและบริษัทย่อยที่อำเภอบ้านฉาง จังหวัดระยอง
    กลุ่มลูกค้าเป้าหมายของบริษัท

  คือกลุ่มผู้บริหารและพนักงานโรงงานอุตสาหกรรมที่จะมาตั้งโรงงานในเขตชายฝั่งทะเลตะวันออกโดยเฉพาะบริเวณนิคมอุตสาหกรรมมาบตาพุดและนิคมอุตสาหกรรมใกล้เคียงอื่น
  เช่น นิคมอุตสาหกรรมเอเชีย นิคมอุตสาหกรรมปลวกแดง เป็นต้น โดยบริษัทฯ
  มีโครงการที่สามารถ
  ตอบสนองความต้องการที่พักอาศัยที่มีคุณภาพให้แก่พนักงานทุกระดับตั้งแต่พนักงานระดับล่างไปจนถึงเจ้าหน้าที่บริหารระดับสูงวิธีการ
  Direct Marketing จะทำให้บริษัทฯ เข้าถึงกลุ่มลูกค้าได้มากขึ้น

3.  บริษัทฯมีโครงการที่จะใช้อาคารของบริษัทฯเลขที่ 65/14-15 หมู่ 3 ถนนสุขุมวิท
    ตำบลบ้านฉาง อำเภอบ้านฉาง

  จังหวัดระยอง เป็นสำนักงานขาย
  และเป็นศูนย์กลางข้อมูลโครงการต่างๆของบริษัทฯทั้งในเขตอำเภอบ้านฉาง

  และ ในกรุงเทพมหานคร ให้กับลูกค้าที่สนใจ

4.  โครงการของบริษัทฯ เน้นคุณภาพที่เหมาะสมกับราคาโดยเริ่มตั้งแต่การออกแบบที่เน้นให้มีเนื้อที่
    ประโยชน์ใช้สอยให้เกิดประสิทธิภาพมากที่สุด
    ตั้งอยู่ในบริเวณที่มีสภาพแวดล้อมที่เป็นธรรมชาติและมี
    การรักษาความปลอดภัยที่ดีการคัดเลือกผู้รับเหมาก่อสร้างที่มีฝีมือ
    มีประสบการณ์และมีชื่อเสียงเป็นที่
    ไว้วางใจรวมทั้งการคัดเลือกวัสดุที่มีคุณภาพเหมาะสมกับลักษณะการใช้งานของแต่ละโครงการ

5.  ทำเลที่ตั้งโครงการของบริษัทฯ
    ซึ่งสะดวกแก่การสัญจรไปมาและปลอดภัยต่อกลุ่มลูกค้าเป้าหมายโดยโครงการในกรุงเทพมหานครในช่วงเริ่มต้นของการพัฒนาจะเน้นที่ตั้งในบริเวณที่ใกล้กับย่านธุรกิจ
    เช่น บริเวณถนนนราธิวาสราชนครินทร์ ถนนพระราม 3 และใกล้สนามบินสุวรรณภูมิ เช่น
    บริเวณถนนพัฒนาการ ส่วนโครงการในอำเภอบ้านฉาง จังหวัดระยอง
    ที่ตั้งโครงการจะยังตั้งอยู่ใกล้นิคมอุตสาหกรรมมาบตาพุด ไม่เกิน 10 กิโลเมตร
    และตั้งอยู่ภายใต้สิ่งแวดล้อมที่ดี มีสิ่งอำนวยความสะดวกครบครัน นอกจากนี้
    ปัจจุบันเขตอำเภอบ้านฉางยังถูกกำหนดให้เป็นเขตพื้นที่สำหรับที่พักอาศัยของชุมชน

6. บริษัทฯ
มีโครงการหลายประเภทซึ่งสามารถรองรับความต้องการของกลุ่มลูกค้าทุกประเภทและทุกระดับรายได้
โดยโครงการในอำเภอบ้านฉาง จังหวัดระยอง มีโครงการบ้านเดี่ยวในระดับราคาตั้งแต่ 2.00 –
5.00 ล้านบาท ส่วนโครงการในกรุงเทพมหานคร มีโครงการบ้านเดี่ยวในระดับราคาตั้งแต่ 13.70
ล้านบาท ขึ้นไป และโครงการห้องชุดพักอาศัยในระดับราคาตั้งแต่ 2.00 ล้านบาท ขึ้นไป

7. ความน่าเชื่อถือของผู้บริหารและผู้ถือหุ้นรายใหญ่ของบริษัทฯ
ช่วยเสริมความมั่นใจในคุณภาพโครงการ และความมั่นคงของบริษัทฯ ให้กับลูกค้า

8. ความมั่นคง ความมุ่งมั่น ชื่อเสียง และประสบการณ์ของบริษัทฯ
ที่ได้พัฒนาโครงการในบริเวณพื้นที่ชายฝั่งทะเลตะวันออกตั้งแต่ปี 2536
ส่งผลให้ลูกค้ามีความมั่นใจและเชื่อถือในคุณภาพสินค้าของบริษัทฯ รวมทั้งการที่บริษัทฯ
ได้เข้ามาพัฒนาโครงการในเขตพื้นที่กรุงเทพมหานครตั้งแต่ปี 2547
ทำให้ลูกค้าสำหรับโครงการในกรุงเทพมหานครมีความมั่นใจต่อศักยภาพในการพัฒนาโครงการของบริษัทฯ
เช่นกัน

9. เน้นการให้บริการหลังการขายที่ดีกับลูกค้า โดยบริษัทฯ
มีนโยบายทำการสำรวจความคิดเห็นของลูกค้าถึงความพอใจในโครงการของบริษัทฯ

10. บริษัทฯ
มีนโยบายที่จะยืดหยุ่นการชำระเงินดาวน์และการผ่อนชำระรายเดือนให้กับลูกค้าของบริษัทฯรวมทั้งบริการจัดหาสถาบันการเงินเพื่อให้สินเชื่อระยะยาวที่มีเงื่อนไขเงินดาวน์และอัตราดอกเบี้ยที่เหมาะสมให้กับลูกค้า

11. บางโครงการ บริษัทฯ
ได้ใช้กลยุทธ์การสร้างบ้านเสร็จก่อนขายโดยการทยอยก่อสร้างเพื่อสร้างความมั่นใจให้กับลูกค้าและช่วยกระตุ้นให้ลูกค้าตัดสินใจซื้อได้เร็วยิ่งขึ้น

-   แผนการโฆษณาและประชาสัมพันธ์

  1. สำหรับโครงการในกรุงเทพมหานคร บริษัทฯ
  ได้ทำการโฆษณาประชาสัมพันธ์โครงการที่กำลังพัฒนาและการประชาสัมพันธ์ภาพลักษณ์องค์กรที่มีความมุ่งมั่นในการพัฒนาโครงการที่มีคุณภาพในหลายๆ
  สื่อโดยเน้นการโฆษณาประชาสัมพันธ์อย่างสม่ำเสมอตลอดปี ส่วนโครงการในบ้านฉาง บริษัทฯ
  ยังคงส่งพนักงานขายของบริษัทฯ ไปเจาะกลุ่มลูกค้าเป้าหมายโดยตรง ในบริเวณพื้นที่ใกล้เคียง
  เพื่อแนะนำโครงการต่าง ๆ ของบริษัทฯ
  พร้อมทั้งจัดกิจกรรมและมีส่วนร่วมในกิจกรรมในท้องถิ่นตามสมควร

  2. จัดงานแนะนำโครงการ ณ สถานที่ตั้งโครงการ โฆษณาประชาสัมพันธ์ผ่านสื่อและสิ่งพิมพ์ต่างๆ
  โดยโครงการในกรุงเทพมหานครได้มี การออกบูธเพื่อประชาสัมพันธ์และรับ
  จองห้องชุดและบ้านในโครงการของบริษัทฯ ร่วมกับโครงการอสังหาริมทรัพย์ต่าง ๆ ที่จัดให้มีขึ้น
  ณ ศูนย์แสดงสินค้า เช่น ศูนย์ประชุมสิริกิติ์ เป็นต้น
  สำหรับโครงการในบ้านฉางจะเข้าร่วมกิจกรรมกับห้างสรรพสินค้าในจังหวัดระยองหรือใกล้เคียง
  สถานที่ราชการ หรือโรงพยาบาล เป็นต้น
  เพื่อให้บุคคลที่สนใจโครงการได้รับทราบรายละเอียดข้อมูลโครงการมากขึ้น

3. ส่งแผ่นพับและรายละเอียดโครงการถึงกลุ่มลูกค้าเป้าหมายแต่ละโครงการและให้

พนักงานขายติดตามผลหลังจากที่ลูกค้าได้รับเอกสารจากโครงการแล้ว

4. เชิญลูกค้ากลุ่มเป้าหมายเข้าเยี่ยมชมโครงการ

5.  เข้าพบกับผู้บริหารของบริษัทที่ตั้งอยู่หรือที่จะมาตั้งบริษัทและโรงงานในบริเวณพื้นที่ชายฝั่งทะเลตะวันออกหรือในบริเวณนิคมอุตสาหกรรมมาบตาพุด
    และนิคมอุตสาหกรรมใกล้เคียงอื่น เช่น นิคมอุตสาหกรรมเอเชีย นิคมอุตสาหกรรมปลวกแดง
    เป็นต้น
    หรือบริษัทที่มีนโยบายให้สวัสดิการด้านที่พักอาศัยกับพนักงานของบริษัทที่ต้องมาปฏิบัติงานในบริเวณดังกล่าว

  6. โฆษณาประชาสัมพันธ์ตามสื่อต่าง ๆ เช่น วารสาร ป้ายโฆษณา และเว็บไซด์ของบริษัทฯ
  เพื่อให้เข้าถึงกลุ่มลูกค้าเป้าหมายมากขึ้น

  • การจำหน่ายและช่องทางการจัดจำหน่าย

  สำหรับบางโครงการในกรุงเทพมหานคร บริษัทฯ
  มีนโยบายว่าจ้างบริษัทตัวแทนขายที่มีประสบการณ์ทางการขายทำหน้าที่ขายแทนบริษัทฯ โดยบริษัทฯ
  จ่ายค่าตอบแทนให้กับตัวแทนขายในอัตราที่เหมาะสม ส่วนโครงการในอำเภอบ้านฉาง บริษัทฯ
  มีทีมงานขายของบริษัทฯ ซึ่งมีประสบการณ์และสามารถเข้าถึงกลุ่มลูกค้าเป้าหมายได้โดยตรง
  โดยพนักงานขายจะประจำอยู่ที่สำนักงานขายแต่ละโครงการ
  ซึ่งจะติดตามกลุ่มลูกค้าเป้าหมายของแต่ละโครงการอย่างใกล้ชิด

-   ลักษณะของลูกค้า

  ลูกค้าของบริษัทฯ มีลักษณะเป็นลูกค้ารายย่อยซึ่งจะแตกต่างตามลักษณะของธุรกิจดังนี้

  ธุรกิจขายบ้านพร้อมที่ดินและขายหน่วยในอาคารชุดพักอาศัย

  บริษัทฯ และบริษัทย่อยประกอบธุรกิจขายบ้านพร้อมที่ดิน ที่ดินเปล่า
  และขายหน่วยในอาคารชุดทั้งเขตกรุงเทพมหานครและอำเภอบ้านฉาง จังหวัดระยอง
  กลุ่มลูกค้าของบริษัทฯ ได้แก่ ผู้บริหารระดับสูง ผู้บริหารระดับกลาง และลูกค้าชาวต่างประเทศ
  เป็นต้น

  ธุรกิจอสังหาริมทรัพย์ให้เช่า

  ดำเนินกิจการโดยบริษัท ซีสตาร์ พร็อพเพอร์ตี้ส์ จำกัด ให้เช่าอาคารที่พักอาศัย ประเภท
  อพาร์ทเม้นท์ และบ้านเดี่ยว
  ลูกค้าส่วนใหญ่เป็นผู้บริหารชาวต่างประเทศที่ทำงานอยู่ในนิคมอุตสาหกรรมต่าง ๆ
  ในจังหวัดระยองและจังหวัดชลบุรี
  รวมถึงนักกอล์ฟชาวต่างประเทศที่เข้ามาเรียนและเล่นกอล์ฟที่สนามกอล์ฟของบริษัท อีสเทอร์น
  สตาร์ รีสอร์ท จำกัด ซึ่งเป็นบริษัทย่อย ในช่วงเวลาติดต่อกัน 2-3 เดือน

  ธุรกิจสนามกอล์ฟ

  กลุ่มลูกค้าส่วนใหญ่จะเป็นชาวต่างประเทศซึ่งพักอาศัยแถบพื้นที่จังหวัดระยอง ชลบุรี และพัทยา

-   แนวโน้มอุตสาหกรรมและสภาพการแข่งขัน

  ตลาดที่อยู่อาศัยในเขตกรุงเทพมหานครและปริมณฑล

  ในปี 2554 คาดว่าตลาดที่อยู่อาศัย
  ยังคงมีการแข่งขันที่รุนแรงโดยเฉพาะการพัฒนาโครงการในทำเลที่มีศักยภาพ
  โดยที่ราคาที่อยู่อาศัยมีแนวโน้มปรับตัวสูงขึ้น จากราคาวัสดุก่อสร้างที่ปรับตัวสูงขึ้นอย่างต่อเนื่อง
  ตามภาวะราคาน้ำมัน นอกจากนี้ปัจจัยลบในเรื่องอัตราดอกเบี้ยที่จะปรับเพิ่มตามอัตราเงินเฟ้อ
  รวมทั้งมาตรการกำหนดอัตราส่วนเงินให้สินเชื่อที่ธนาคารแห่งประเทศไทยได้กำหนดอัตราส่วนเงินให้สินเชื่อต่อมูลค่าหลักประกัน
  (Loan to value) สำหรับการให้สินเชื่อที่อยู่อาศัยที่มีราคาซื้อขายต่ำกว่า 10 ล้านบาท
  ลงมาโดยสินเชื่อประเภทที่อยู่อาศัยประเภทคอนโดมิเนียมกำหนดอัตราส่วนเงินให้สินเชื่อต่อมูลค่าหลักประกันที่ร้อยละ
  90 มีผลสำหรับสัญญาจะซื้อจะขายที่ทำตั้งแต่วันที่ 1 มกราคม 2554
  มีผลให้กำลังซื้อของผู้ที่ต้องการซื้อที่อยู่อาศัยและจำเป็นต้องพึ่งสินเชื่อจากสถาบันการเงินลดลง
  และจะทำให้ความต้องการที่อยู่อาศัยอ่อนลงได้

  ตลาดที่อยู่อาศัยในภูมิภาคตะวันออก

  แนวโน้มธุรกิจโครงการบ้านเดี่ยวและทาวน์เฮ้าส์โดยภาพรวมในปี 2554 ในพื้นที่บ้านฉาง
  จังหวัดระยองและใกล้เคียง คาดว่าจะยังคงเติบโตอย่างต่อเนื่อง
  และยังคงมีการแข่งขันที่ค่อนข้างรุนแรงอยู่ต่อไป
  ในส่วนของผู้ประกอบการต่างพยายามปรับเปลี่ยนกลยุทธ์ทางการตลาด และช่องทางต่างๆ
  เพื่อแย่งชิงส่วนแบ่งทางการตลาด
  โดยเฉพาะกลยุทธ์ในการสร้างบ้านขายในราคาที่เหมาะสมและการสร้างบ้านเสร็จก่อนขายซึ่งเป็นการให้ความมั่นใจแก่ผู้ซื้อซึ่งได้เห็นสินค้าซึ่งจะมีส่วนช่วยในการตัดสินใจซื้อของลูกค้าได้เร็วยิ่งขึ้น

-   ปัจจัยแห่งความสำเร็จ โอกาส และการแข่งขันของบริษัท

  โครงการในกรุงเทพมหานครจะเน้นทำเลที่ตั้งโครงการ
  รูปแบบอาคารและการตกแต่งภายในที่ทันสมัย การพัฒนาระบบสาธารณูปโภค
  และสภาพแวดล้อมภายในโครงการ เป็นจุดดึงดูดลูกค้าเป็นหลัก
  รวมทั้งมีพื้นที่ใช้สอยที่สอดคล้องกับความต้องการของผู้บริโภคและอยู่ภายใต้สิ่งแวดล้อมที่ดีในราคาที่ยุติธรรม
  โดยบริษัท ฯ เน้นกลุ่มลูกค้าเป้าหมายที่มีรายได้สูง ที่มีกำลังซื้อบ้านหรือห้องชุดหรูมีระดับ
  เช่นเดียวกับโครงการที่อำเภอบ้านฉาง บริษัท ฯ
  จะก่อสร้างบ้านเน้นการตกแต่งที่ทันสมัยในขณะที่โครงการคู่แข่งส่วนใหญ่ที่เกิดขึ้นในอำเภอบ้านฉางมักจะเป็นโครงการระดับกลาง
  และระดับล่าง มีกลุ่มลูกค้าเป้าหมายที่มีระดับรายได้ระดับไม่สูงมากนัก
  ดังนั้นรูปแบบโครงการจึงไม่เน้นการตกแต่งหรือมีสิ่งอำนวยความสะดวกภายในโครงการเท่าที่ควร
  และมักเป็นโครงการที่ดำเนินการในรูปแบบของเจ้าของคนเดียว

  ในเดือนธันวาคม 2552 ศาลปกครองได้มีคำสั่งระงับการก่อสร้างโครงการในนิคมมาบตาพุด
  เนื่องจากปัญหาสิ่งแวดล้อมส่งผลกระทบต่อตลาดที่อยู่อาศัยในบริเวณใกล้เคียง
  ซึ่งรวมถึงอำเภอบ้านฉางด้วย อย่างไรก็ตาม
  ปัจจุบันปัญหาดังกล่าวได้รับการคลี่คลายในระดับหนึ่งแล้วซึ่งจะส่งผลดีต่อการพัฒนาโครงการอสังหาริมทรัพย์ในบริเวณใกล้เคียงและที่อำเภอบ้านฉาง
  จังหวัดระยอง ในระยะยาว
  โครงการพัฒนาอสังหาริมทรัพย์ในบริเวณพื้นที่ชายฝั่งทะเลตะวันออกยังคงมีศักยภาพทางธุรกิจที่ดี
  ความต้องการอสังหาริมทรัพย์ในราคาตั้งแต่ระดับปานกลางขึ้นไปยังคงมีอยู่มากพอสมควร

ข) การตลาดและภาวะการแข่งขันธุรกิจสนามกอล์ฟ

  ชายฝั่งทะเลตะวันออกเป็นบริเวณที่มีทั้งนักธุรกิจและนักท่องเที่ยวให้ความสนใจมาพักผ่อนทั้งในระยะสั้นและระยะยาว
  โครงการที่เกิดขึ้นจึงมีทั้งการก่อสร้างเป็นสนามกอล์ฟบริเวณเชิงเขา รีสอร์ท โรงแรม
  และอาคารชุดตลอดแนวชายฝั่งทะเล
  ทั้งนี้สภาพการแข่งขันของธุรกิจสนามกอล์ฟเริ่มรุนแรงมากขึ้นโดยที่ตลาดยังมีความต้องการมากพอสมควร
  โดยเฉพาะนักธุรกิจชาวต่างชาติ ทั้งชาวยุโรป อเมริกัน ญี่ปุ่น และเกาหลี
  รวมทั้งคนไทยที่เป็นนักเล่นกอล์ฟรุ่นใหม่ที่ให้ความสนใจกับการเล่นกอล์ฟมากขึ้น

  จากการที่สนามกอล์ฟของบริษัทฯอยู่ห่างจากนิคมอุตสาหกรรมมาบตาพุดเพียง 10 กิโลเมตร
  และปัจจุบันมีชาวต่างประเทศที่เข้ามาทำงานในบริษัทที่ลงทุนในเขตนิคมอุตสาหกรรมในจังหวัดระยองมากขึ้น
  ดังนั้นจึงมีกลุ่มผู้บริหารระดับสูงและวิศวกรเข้ามาพักอาศัยในโครงการ ซีสตาร์ พร็อพเพอร์ตี้ส์
  และโครงการแฮมเล็ทของบริษัท ซึ่งเป็นกลุ่มลูกค้าที่เข้ามาใช้บริการต่างๆ
  ของสนามกอล์ฟได้ตลอดเวลา ไม่ว่าจะเป็น อาคารสโมสร ทะเลเทียม สนามเทนนิส สระว่ายน้ำ
  และศูนย์กีฬา นอกจากนี้ยังได้ชักชวนและแนะนำเพื่อนๆ จากบริเวณใกล้เคียง
  (พัทยาหรือศรีราชา) เข้ามาเล่นกอล์ฟและใช้บริการด้านอาหารและเครื่องดื่มของสนามอีกด้วย

  ลูกค้าของธุรกิจสนามกอล์ฟ

  สนามกอล์ฟ อีสเทอร์น สตาร์ คันทรี คลับ แอนด์ รีสอร์ท ซึ่งดำเนินงานโดยบริษัท อีสเทอร์น
  สตาร์ รีสอร์ท จำกัด กลุ่มลูกค้าเป้าหมาย ได้แก่

-   นักกอล์ฟที่อยู่ในบริเวณโครงการพัฒนาชายฝั่งทะเลตะวันออกและบริเวณใกล้เคียง เช่น พัทยา
    และศรีราชา

-   นักท่องเที่ยวที่ประสงค์จะเที่ยวที่พัทยา ชลบุรี ระยอง และเล่นกอล์ฟ

-   กรุ๊ปทัวร์ชาวต่างประเทศที่เข้ามาเรียนและฝึกซ้อมกอล์ฟในช่วงเวลาสั้น ๆ
    โดยจะเน้นตลาดชาวยุโรป ญี่ปุ่น เกาหลี

-   บริษัทต่าง ๆ
    ที่อยู่ในบริเวณโครงการพัฒนาชายฝั่งทะเลตะวันออกและบริเวณใกล้เคียงที่มีความประสงค์ใช้ห้องจัดเลี้ยงหรือการใช้สถานที่ประชุมสัมมนาต่าง
    ๆ

  บริษัทฯ ยังคงมีนโยบายการตลาดในการดำเนินธุรกิจสนามกอล์ฟของบริษัท อีสเทอร์น สตาร์
  รีสอร์ท จำกัด ด้วยการเน้นกลยุทธ์ให้สนามกอล์ฟมีการบริการและสิ่งอำนวยความสะดวกต่างๆ
  แบบครบวงจรโดยการใช้ทรัพยากรที่มีอยู่ในสนามกอล์ฟ อีสเทอร์น สตาร์ คันทรี่ คลับ แอนด์
  รีสอร์ท ให้เกิดประโยชน์สูงสุด อาทิเช่น อาคารสโมสรและห้องอาหาร ห้องประชุม
  และสันทนาการ รวมทั้งการบริการด้านกีฬาประเภทอื่น ๆ เช่น เทนนิส ว่ายน้ำ ฟิตเนส เป็นต้น

  ในส่วนของการบริหารงานสนามกอล์ฟนั้น บริษัทฯ มีนโยบายเน้นการดูแลรักษาสภาพสนาม
  อาคารสโมสรและห้องอาหาร และส่วนบริการต่าง
  ๆให้มีคุณภาพในระดับสูงเพื่อให้เป็นที่ชื่นชอบของนักกอล์ฟที่ให้ความสำคัญกับการใช้บริการสนามที่ดีทำให้สนามกอล์ฟของบริษัทฯ
  ถูกเลือกใช้เป็นสถานที่สันทนาการของชมรมกอล์ฟต่างๆอยู่เสมอ
  รวมทั้งการจัดการแข่งขันกอล์ฟการกุศลซึ่งบริษัทฯได้บรรจุกอล์ฟการกุศลเข้าเป็นแผนงานประจำปีของบริษัทฯ
  เรื่อยมา ได้แก่ การจัดการแข่งขันกอล์ฟการกุศลเพื่อองค์การยูนิเซฟ
  และการแข่งขันกอล์ฟการกุศล สเปเชียลโอลิมปิค ซึ่งเป็นกิจกรรมต่อเนื่องที่บริษัทฯ
  ได้จัดติดต่อกันมาเป็นประจำทุกปี นอกจากนี้ ยังมีการแข่งขันกอล์ฟเยาวชนของภาคตะวันออก
  โดยกิจกรรมดังกล่าวถือว่าเป็นกิจกรรมที่คืนกำไรให้กับสังคม

-   ปัจจัยแห่งความสำเร็จของสนามกอล์ฟอีสเทอร์น สตาร์ คันทรี่ คลับ แอนด์ รีสอร์ท

  ความพร้อมของตัวสนามระดับมาตรฐานสากล 18 หลุม ที่ออกแบบสนามโดย Robert Trent
  Jones , Jr. พร้อมอาคารสโมสรและสิ่งอำนวยความสะดวกต่าง ๆ โดยบริษัทฯ
  ได้เอาใจใส่ดูแล บำรุงรักษาสนาม อาคารสโมสร และสิ่งอำนวยความสะดวกต่าง ๆ
  ให้อยู่ในสภาพที่ดีและพร้อมให้บริการแก่ลูกค้าอยู่เสมอ สถานที่ตั้งไม่ไกลจากพัทยา
  และนิคมอุตสาหกรรมในเขตพื้นที่จังหวัดระยอง และชลบุรี
  จึงทำให้มีลูกค้าชาวต่างประเทศและผู้บริหารในกิจการอุตสาหกรรมต่างๆ
  บริเวณใกล้เคียงมาใช้บริการเป็นจำนวนมาก ทั้งเล่นกอล์ฟ
  และจัดกิจกรรมในราคากรีนฟีที่เหมาะสมและแข่งขันกับสนามอื่นๆ ได้ จากความสมบูรณ์ของ

  สนามและการบริการที่ครบวงจรและการบริการที่ดีทำให้มีจำนวนนักกอล์ฟมาใช้บริการมากขึ้น

-   แนวโน้มอุตสาหกรรมและสภาพการแข่งขัน

  สำหรับภาวะการแข่งขันของธุรกิจสนามกอล์ฟโดยรวมยังมีแนวโน้มใกล้เคียงกับช่วงที่ ผ่านมา
  โดยการลงทุนสร้างสนามกอล์ฟโครงการใหม่ๆ ยังมีอยู่น้อย
  การซื้อขายสิทธิสมาชิกสนามกอล์ฟแม้จะกระเตื้องขึ้นบ้างแต่ก็ไม่คึกคักเท่ากับในช่วงก่อนภาวะวิกฤติเศรษฐกิจ
  ผู้ที่ซื้อสิทธิสมาชิกสนามกอล์ฟในปัจจุบันไม่ได้หวังซื้อเพื่อเก็งกำไร
  ส่วนใหญ่เป็นผู้ที่นิยมกีฬากอล์ฟที่ซื้อสิทธิสมาชิกไว้เพื่อใช้บริการเองหรือให้สมาชิกภายในครอบครัวมาใช้บริการสนามกอล์ฟที่เปิดให้บริการอยู่ในปัจจุบันนั้นมีเพียงไม่กี่แห่งที่มีลูกค้าเข้าไปใช้บริการกันอย่างหนาแน่น
  ส่วนใหญ่เป็นสนามกอล์ฟที่ได้มาตรฐานสากล และมีการบำรุงรักษาให้มีสภาพดีไว้
  ซึ่งกระจายอยู่ในเขตกรุงเทพมหานครและปริมณฑล รวมทั้งตามเมืองท่องเที่ยวสำคัญๆ อาทิ
  สามพราน ชะอำ หัวหิน พัทยา ปากช่อง กาญจนบุรี และภูเก็ต เป็นต้น
  สนามกอล์ฟเหล่านี้จะมีตลาดรองรับทั้งกลุ่มนักกอล์ฟคนไทยและนักกอล์ฟต่างชาติ

  ในครึ่งปีแรกปี 2553
  ตลาดนักกอล์ฟต่างชาติชะลอตัวเนื่องจากปัญหาด้านสถานการณ์การเมืองภายในประเทศ
  และวิกฤตการณ์เศรษฐกิจที่ส่งผลกระทบไปทั่วโลกต่อเนื่องมาจากปี 2552 ในครึ่งปีหลัง 2553
  สถานการณ์การเมืองเริ่มสงบและเศรษฐกิจเริ่มกระเตื้องขึ้น
  ตลาดนักกอล์ฟเริ่มขยายตัวสู่ภาวะปกติ และในปี 2554
  คาดว่าหากภาวะการเมืองสงบรวมทั้งภาครัฐได้ส่งเสริมการท่องเที่ยว
  อย่างจริงจังและกว้างขวางจะช่วยทำให้นักกอล์ฟต่างชาติเดินทางมาประเทศไทยมากขึ้น

-   สถานภาพในการแข่งขัน

  เนื่องจากนักกอล์ฟส่วนใหญ่จะไม่เล่นกอล์ฟเพียงสนามเดียว
  โดยจะตัดสินใจเลือกจากคุณภาพของสนาม การบริการ และราคากรีนฟีเป็นหลัก สนามกอล์ฟ
  อีสเทอร์น สตาร์ คันทรี คลับ แอนด์ รีสอร์ท เป็นสนามกอล์ฟระดับมาตรฐานสากล ขนาด 18
  หลุมอยู่ในสถานะที่สามารถแข่งขันได้กับสนามอื่นๆ ในบริเวณชายฝั่งทะเลตะวันออก
  โดยเน้นการปรับปรุงสนามให้อยู่ในสภาพดีตลอดปีทำให้นักกอล์ฟได้รับความพึงพอใจ
  เพื่อกลับมาใช้บริการซ้ำอีกอย่างสม่ำเสมอ

-   การตลาดและภาวะการแข่งขันธุรกิจให้เช่าอสังหาริมทรัพย์

  ที่พักอาศัยมีระดับให้เช่าที่เหมาะสมกับผู้เช่าที่ต้องการที่พักอาศัยขนาด 3-4 ห้องนอน
  โดยเฉพาะลูกค้าที่ทำงานในบริเวณนิคมอุตสาหกรรมมาบตาพุดและใกล้เคียง
  ซึ่งเป็นกลุ่มลูกค้าที่ชัดเจน
  โดยในการเลือกที่พักอาศัยของผู้บริหารระดับกลางขึ้นไปจะเน้นคุณภาพชีวิต ความสะดวกสบาย
  ความปลอดภัยและแวดล้อมไปด้วยทัศนียภาพที่สวยงามของสนามกอล์ฟ
  ประกอบกับกีฬากอล์ฟเป็นที่นิยมในหมู่ผู้บริหาร จึงได้ทำการตลาดร่วมกับบริษัท อีสเทอร์น สตาร์
  รีสอร์ท จำกัด ให้ผู้เช่าพักอาศัยสามารถใช้บริการสนามกอล์ฟ อีสเทอร์น สตาร์ คันทรี คลับ
  แอนด์ รีสอร์ท ได้ในราคาพิเศษ
  ซึ่งถือเป็นจุดแข็งทางการตลาดที่จะดึงดูดลูกค้าชาวต่างประเทศได้มากยิ่งขึ้น

-   ปัจจัยแห่งความสำเร็จของธุรกิจให้เช่าอสังหาริมทรัพย์

  1. เป็นที่พักอาศัยระดับดีที่สามารถเข้าอยู่อาศัยได้ทันที ซึ่งพร้อมไปด้วย เฟอร์นิเจอร์และ
  ของใช้ในครัวเรือนที่มีคุณภาพ และ Lifestyle ที่โดดเด่น
  ซึ่งเสริมความรู้สึกของการเป็นที่พักอาศัยที่มีระดับ

  2. สถานที่ตั้งของอพาร์ทเม้นท์ และบ้านเดี่ยวซึ่งตั้งอยู่บริเวณเดียวกันกับสนามกอล์ฟ อีสเทอร์น
  สตาร์ คันทรี คลับ แอนด์ รีสอร์ท จึงเต็มไปด้วยบรรยากาศของพื้นที่สีเขียวที่ให้ความร่มรื่น
  และทัศนียภาพที่สวยงามอย่างเป็นธรรมชาติ นอกจากนี้สนามกอล์ฟยัง มีศูนย์กีฬา
  และสิ่งอำนวยความสะดวกอื่นๆ ทำให้ผู้พักอาศัยสามารถใช้บริการดังกล่าวได้

  3. มีพื้นที่ใช้ประโยชน์ภายในมาก โดยบ้านมีพื้นที่ใช้สอยเฉลี่ย 220-320 ตรม. และ
  อพาร์ทเม้นท์มีพื้นที่ใช้สอย 208-260 ตรม.
  ซึ่งเหมาะสมกับกลุ่มเป้าหมายของบริษัทที่เป็นผู้บริหารระดับสูงชาวต่างประเทศ
  ซึ่งมักต้องการที่อยู่อาศัยที่กว้างขวางสำหรับสมาชิกในครอบครัว

  4. สถานที่ตั้ง 1.5 กม. จากถนนสุขุมวิท และ 10 กม.
  จากนิคมอุตสาหกรรมมาบตาพุดซึ่งเป็นกลุ่มลูกค้าเป้าหมาย จึงสะดวกและรวดเร็ว

  4.3 การจัดหาผลิตภัณฑ์เพื่อจำหน่าย

1)  ลักษณะการจัดให้ได้มาซึ่งผลิตภัณฑ์

-   กำลังการผลิต และปริมาณการผลิต

  โครงการในกรุงเทพมหานครและที่อำเภอบ้านฉาง จังหวัดระยองบริษัทฯ
  จะใช้วิธีจ้างผู้รับเหมาในพื้นที่ซึ่งมีอยู่หลายรายเป็นผู้ดำเนินการก่อสร้างบ้านให้กับบริษัทฯ
  โดยการทำสัญญาจ้างเหมาก่อสร้างรวมราคาค่าแรงงานและค่าวัสดุก่อสร้าง
  จึงทำให้บริษัทมีปัญหาในด้านการผลิตไม่มากนักเมื่อเทียบกับจ้างผู้รับเหมารายย่อย ๆ
  โดยโครงการในกรุงเทพมหานครบริษัทฯ
  ได้ว่าจ้างบริษัทภายนอกที่มีความเชี่ยวชาญและมีประสบการณ์ในการควบคุมงานก่อสร้างเป็นผู้ควบคุมงานก่อสร้างให้ได้คุณภาพและรูปแบบตามที่บริษัทฯ
  กำหนด ส่วนโครงการที่อำเภอบ้านฉาง จังหวัดระยอง บริษัทมีพนักงานระดับวิศวกรเป็น
  ผู้ควบคุมการก่อสร้างของผู้รับเหมาให้ได้คุณภาพและรูปแบบตามที่บริษัทฯ กำหนด

-   วัตถุดิบและผู้จำหน่ายวัตถุดิบ

  เนื่องจากบริษัทฯ ไม่มีบุคลากรก่อสร้างเป็นของตนเอง
  แต่จะว่าจ้างผู้รับเหมาจากภายนอกเข้ามาดำเนินการก่อสร้างให้ได้ตามแผนงานของบริษัทฯ
  โดยบริษัทฯ
  จะกำหนดราคาว่าจ้างปลูกสร้างรวมราคาวัสดุและค่าแรงซึ่งเป็นวัสดุมาตรฐานสำหรับแต่ละโครงการซึ่งจะแตกต่างตามกลุ่มลูกค้า

  นโยบายการผลิต (ขั้นตอนการพัฒนาโครงการ)

1. จัดซื้อที่ดิน

  บริษัทฯ มีนโยบายในการพัฒนาโครงการอสังหาริมทรัพย์ในเขตกรุงเทพมหานคร และปริมณฑล
  และที่อำเภอบ้านฉาง จังหวัดระยอง ในที่ดินของบริษัทฯ ที่มีอยู่แล้ว อย่างไรก็ตาม
  หากมีที่ดินที่เหมาะสมและสามารถพัฒนาในเชิงพาณิชย์ได้อย่างเหมาะสมกับนโยบายการดำเนินธุรกิจของบริษัทฯ
  บริษัทฯ ก็จะจัดซื้อที่ดินสำหรับการพัฒนาโครงการต่อไปเช่นกัน ซึ่งบริษัทฯ
  ได้เล็งเห็นถึงโอกาสในการขยายการลงทุนในพัฒนาโครงการอสังหาริมทรัพย์ในกรุงเทพมหานครและปริมณฑลที่มีอัตราการขยายตัวของตลาดที่พักอาศัยเพิ่มสูงขึ้น

  ทั้งนี้ บริษัทฯ มีปัจจัยหลักในการพิจารณาซื้อที่ดินของบริษัทฯ สรุปได้ดังนี้

  1. สภาพทั่วไปของที่ดิน เช่น สถานที่ตั้ง การคมนาคม ลักษณะการใช้ที่ดินข้างเคียง

  2. ขนาด รูปร่าง และประเภทเอกสารสิทธิ์ของที่ดิน (โฉนดหรือน.ส.3)

  3. ลักษณะของที่ดินข้างเคียง สภาพภูมิประเทศ การระบายน้ำ และสาธารณูปโภคที่ เข้าถึงที่ดิน

  4. พิจารณาลักษณะสภาพที่ดิน เช่น เขตอุตสาหกรรม เขตที่พักอาศัย เขตกสิกรรม

  5. แนวโน้มการเจริญเติบโตทางเศรษฐกิจของที่ดินดังกล่าวในอนาคต

  จากการพิจารณาปัจจัยข้างต้น บริษัทฯ จะนำมาประเมินอุปสงค์ อุปทาน ประเภทของ
  โครงการที่จะพัฒนาบนที่ดินนั้นๆ
  และประเมินราคาต้นทุนที่เหมาะสมเพื่อใช้ในการเจรจาต่อรองซื้อที่ดิน

2. ศึกษาความเป็นไปได้ของโครงการ

จากที่ดินที่บริษัทฯ มีอยู่และข้อมูลขั้นต้นของที่ดินดังกล่าว บริษัทฯ จะนำมาวิเคราะห์ความ
เป็นไปได้ของการพัฒนาโครงการ ได้แก่

  1. การวิเคราะห์ความเป็นไปได้ทางการตลาด ได้แก่ การแบ่งกลุ่มลูกค้า
  การศึกษาขนาดของตลาด สภาวะการแข่งขัน และแนวโน้มของตลาดในอนาคต
  เพื่อให้ได้มาถึงชนิดของสินค้าและระดับราคาที่เหมาะสม ประมาณการยอดขาย
  และข้อมูลพื้นฐานในการกำหนดส่วนผสมทางการตลาดที่เหมาะสม

  2. การวิเคราะห์ทางด้านเทคนิค
  เพื่อกำหนดลักษณะของโครงการโดยจะออกแบบให้สอดคล้องกับความต้องการของตลาด
  จุดเด่นที่ต้องการของโครงการ และลักษณะการใช้งาน รวมทั้งประเมินต้นทุนค่าก่อสร้าง
  และวางแผนการก่อสร้าง

  3. การวิเคราะห์ความเป็นไปได้ทางด้านการเงินของโครงการจากข้อมูลในข้อ (1) และ (2)
  เพื่อหาอัตราผลตอบแทนจากการลงทุนว่าเหมาะสมแก่การลงทุนหรือไม่

3. พัฒนาโครงการ

  การพัฒนาโครงการ บริษัทฯ
  จะตัดตอนว่าจ้างผู้รับเหมาให้เป็นผู้ดำเนินการก่อสร้างให้โดยการทำสัญญาจ้างเหมาก่อสร้าง
  ซึ่งผู้รับเหมาจะรับผิดชอบทั้งด้านการก่อสร้าง การจัดหาวัสดุในการก่อสร้าง และแรงงานด้วย
  โดยบริษัทฯ จะพิจารณาเชิญผู้รับเหมาที่มีประสบการณ์ ผลงาน คุณภาพ เทคโนโลยี
  และบุคลากรที่เชื่อถือได้เข้ามาทำการเสนอราคา ซึ่งบริษัทฯ
  จะกำหนดให้มีผู้รับเหมาเข้าเสนอราคาไม่ต่ำกว่า 3 รายต่อโครงการ การประมูลจะเป็นลักษณะ
  Closed Bid โดยบริษัทฯจะมีคณะกรรมการเปิดซองประมูล
  และนำเสนอต่อคณะกรรมการบริหารเพื่อพิจารณาเลือกผู้รับเหมาที่เหมาะสม

-   ผลของฤดูกาลที่กระทบต่อการดำเนินธุรกิจ

  ลักษณะของการดำเนินงานของบริษัทฯไม่มีฤดูกาล
  แต่ในช่วงฤดูฝนอาจทำให้การก่อสร้างโครงการมีอุปสรรคบ้าง อย่างไรก็ตาม
  การวางแผนกำหนดตารางเวลาการดำเนินงานโครงการเพื่อเสนอต่อลูกค้านั้น
  ฝ่ายบริหารได้คำนึงถึงปัจจัยนี้แล้ว ดังนั้น ฤดูฝนจึงไม่มีผลกระทบอย่างมีนัยสำคัญต่อการดำเนินงาน

  ข) ผลกระทบต่อสิ่งแวดล้อม

  สำหรับการพัฒนาโครงการและขออนุญาตจัดสรรที่ดินบริษัทฯ
  ต้องปฏิบัติตามกฎระเบียบขององค์กรกำกับดูแลที่เกี่ยวข้องกับกฎหมายการจัดสรรที่ดิน
  และกฎข้อบังคับของสำนักงานนโยบายและแผนทรัพยากรธรรมชาติและสิ่งแวดล้อม
  ซึ่งได้คำนึงถึงผลกระทบต่อสิ่งแวดล้อมหากโครงการนั้น ๆ มีข้อกำหนดให้จัดทำและที่ผ่านมาบริษัทฯ
  ยังไม่เคยมีข้อพิพาททางกฎหมายในเรื่องสิ่งแวดล้อม โดยโครงการในกรุงเทพมหานคร ได้แก่
  โครงการ The Star Estate @ Rama III โครงการ The Star Estate @
  Narathiwas โครงการ VantageและโครงการThe Breeze
  ได้รับการอนุมัติจากสำนักงานนโยบายและแผนทรัพยากรธรรมชาติและสิ่งแวดล้อมในเรื่องผลกระทบสิ่งแวดล้อมแล้วทั้งสิ้น
  ทั้งนี้ บริษัทฯ
  ให้ความสำคัญในการหามาตรการป้องกันและแก้ไขสิ่งที่จะเป็นผลกระทบต่อสิ่งแวดล้อมไม่ว่าจะเป็นเรื่อง
  สภาพภูมิประเทศ ดิน อากาศและเสียง น้ำผิวดิน การคมนาคมขนส่ง การกำจัดขยะมูลฝอย
  การระบายน้ำ เป็นต้น

4.4 งานที่ยังไม่ได้ส่งมอบ

  เนื่องจากบริษัทฯ
  จะโอนกรรมสิทธิ์เมื่อลูกค้าชำระเงินครบถ้วนและก่อสร้างเสร็จเรียบร้อยพร้อมเข้าอยู่อาศัย
  และบางโครงการบริษัทสร้างบ้านเสร็จก่อนขายและรับรู้รายได้เมื่อมีการส่งมอบบ้าน ณ วันที่ 31
  ธันวาคม 2553 บริษัทฯ มีงานที่ได้รับชำระเงินดาวน์ครบและรับรู้เป็นรายได้รอการส่งมอบจำนวน
  3 แปลง คิดเป็นมูลค่า 32.07 ล้านบาท